তৃণমূলের দুই গোষ্ঠীর সংঘর্ষে খয়রাশোলে প্রাণ গেল দলের কর্মীর

বীরভূম: তৃণমূল কংগ্রেসের দুই গোষ্ঠীর সংঘর্ষে (Clash Between Two Trinamool) প্রাণ গেল দলের এক কর্মীর। গোষ্ঠীদ্বন্দ্বে মৃত্যু হয়েছে নিয়ামুল শেখ নামে এক তৃণমূল কর্মীর। সিউড়ি হাসপাতাল থেকে দুর্গাপুর হাসপাতালে নিয়ে যাওয়ার পথে মৃত্যু। বকেয়া চাইতে গেলে প্রাক্তন পুরকর্মীদের মারধরের অভিযোগ ওঠে। অভিযোগের তীর চেয়ারম্যানের অনুগামীদের। বীরভূমের (Birbhum) খয়রাশোল ব্লকের কাকরতলা থানার বড়রা গ্রামের ঘটনা।

বালিরঘাটের টাকা ভাগাভাগি নিয়ে জামালপুরে বোমাবাজির ঘটনায় রেশ কাটতে না কাটতেই বীরভূমের খয়রাশোল ব্লকের কাঁকরতলা থানার বড়রা গ্রামে তৃণমূলের দুই গোষ্ঠীরদ্বন্দ্ব প্রকাশ্যে আসে। তৃণমূল কর্মী নিয়ামুল শেখকে মেরে কোমর ও পা ভেঙে দেওয়ার অভিযোগ উঠেছে। গুরুতর আহত অবস্থায় উদ্ধার ভর্তি করা হয় সিউড়ি সদর হাসপাতালে (Super Speciality Hospital)। সেখান থেকে দুর্গাপুর রেফার করলে, নিয়ে যাওয়ার পথে রাস্তায় মারা যান।

আরও পড়ুন:বিহার থেকে রাজ্যে ঢুকছে জাল ওষুধ, গ্রেফতার ব্যবসায়ী

স্থানীয় সূত্রে খবর, নিহত শেখ নিয়ামুল খয়রাশোল ব্লকের তৃণমূলের কোর কমিটির সদস্য উজ্জ্বল হক কাদেরী গোষ্ঠীর। তাঁকে মারধরের অভিযোগ উঠেছে স্বপন সেন গোষ্ঠীর লোকজনের বিরুদ্ধে। অভিযোগ, লোহার রড দিয়ে তাঁকে বেধড়ক মারধর করা হয়। তাঁর কোমরও ভেঙে যায়। পুরো ঘটনায় তদন্ত নেমেছে কাঁকরতলা থানার পুলিশ। এলাকায় উত্তেজনার পরিবেশ রয়েছে।

অন্য খবর দেখুন